cash
మొండిబకాయిలపై కేంద్రం కసరత్తు!
న్యూడిల్లీ: బ్యాంకులు ఎదుర్కొంటున్న మొండి బకాయిల సమస్యకు ప్రభుత్వం సత్వరమే పరిష్కారం అన్వేషించాలని చూస్తోంది. త్వరితగతినబకాయిలు వసూ లుకు విధానపరంగా చేపట్టే చర్యలు పక్షం రోజుల్లోపే ప్రకటించాలని కేంద్రం నిర్ణయించింది. విధానపరమైన కార్యాచరణకు ఇప్పటికే తుదిరూపం ఇచ్చారు. నెలాఖరు లేదా వచ్చేనెలలోప్రారంభంలో వీటిని వెల్లడిస్తారని ఆర్ధిక మంత్రిత్వశాఖలోని ఓ ఉన్నతాధికారి తెలిపారు. అధిక మొత్తం మొండి బకాయిలకు వన్‌టైమ్‌ సెటిల్‌మెంట్‌ పద్దతిని బ్యాంకులకు అన్వయిస్తున్నారు. మొత్తం నిరర్ధక ఆస్తుల్లో పెద్దమొత్తం బకాయిలే 70శాతంవరకూ ఉన్నా యి. అందువల్ల వీటి వసూళ్లను ఒకదారికితెస్తే నిరర్ధక ఆస్తుల సమస్య ఓకొలిక్కివస్తుందని చెపుతున్నారు. రుణా లను ఉద్దేశ్యపూర్వకంగా ఎగవేయడాన్ని క్రిమినల్‌ నేరంగా పరిగణించాలని కూడా విధాన చర్యల్లో పొందుపరిచే అవ కాశంఉంది. ఎన్‌పిఎలసమస్య పరిష్కారనిమిత్తం ఆర్‌బిఐ తో కలిసి విధాన రూపకల్పనపై కసరత్తుచేస్తున్నట్లు గత వారం ఆర్థిక మంత్రి అరుణ్‌జైట్లీ ప్రకటించారు. బకాయి దార్లపై ఒత్తిడితెచ్చేలా ఈ చర్యలు ఉంటాయి. నిరర్ధక ఆస్తులు భారీగా పేరుకుపోడానికి వందలు వేలసంఖ్యలోని వ్యాపార సంస్థలుకాదని, కేవలం 30నుంచి 40 లేదంటే 50 సంస్థలే ప్రధాన కారణమని సెంట్రల్‌ బ్యాంకు తేల్చింది. ముందు ఈఖాతాలపై కఠిన ఆంక్షలు ప్రవేశ పెట్టాలని నిర్ణయించింది. మొండిబకాయిల సమస్య పరిష్కారానికి ఉద్దేశ్యపూర్వక రుణాల ఎగవేతదార్లపేర్ల ను వెల్లడించేలా బ్యాంకింగ్‌చట్టాల్లో సవరణలు చేయాలని ఆర్థికమంత్రిత్వశాఖ పార్లమెంటరీ కమిటీ సూచించింది. ఎస్‌బిఐ చట్టం 1955లోని సెక్షన్‌ 44తోపాటు మరికొన్ని నిబంధనలను అనుసరించిచూస్తే బకాయిదార్ల పేర్లను వెల్లడించే అవకాశం లేదు. సమస్య తీవ్రతను దృష్టిలో ఉంచుకుని ఉద్దేశ్యపూర్వక ఎగవేత దార్ల మధ్య వ్యత్యాసమేమిటో స్పష్టతఅవసరం. అప్పు డే ఉద్దేశ్యపూర్వక ఎగవేతదార్లను గుర్తించి నిర్దిష్ట కాల పరిమితితో బకాయిల వసూలుకు వీలుంటుందని పార్ల మెంటరీ కమిటీ ఆర్థిక మంత్రిత్వశాఖకు సూచించింది.